স্বামী খুনের প্রধান সাক্ষী ছিলেন! এবার খুন করা হল স্ত্রীকেও

ওয়েবডেস্ক- বিচার পাওয়া হল না। স্বামীকে চোখের সামনে খুন হতে দেখেছিলেন। ন্যায়বিচার পেতে লড়াই করছিলেন স্ত্রী। কিন্তু শেষরক্ষা হল না। খুন করা হল স্ত্রীকেও। পুলিশের প্রাথমিক অনুমান, প্রমাণ লোপাট করতেই, স্ত্রীকে দুনিয়া থেকে সরিয়ে দেওয়া হয়েছে। শনিবার সন্ধ্যায় দিল্লির (Delhi) শালিমার বাগ (Shalimar Bagh) এলাকায় হাড়হিম করা কাণ্ড! পয়েন্ট ব্ল্যাক রেঞ্জ থেকে গুলি করে খুন করা হয় ওই মহিলাকে। স্বামীর মৃত্যুর দুবছরের মাথায় এই খুন। যা আতঙ্ক ছড়িয়ে দিল্লিতে।

২০২৩ সালের চোখের সামনে স্বামী বীজেন্দ্র যাদবকে খুন হতে দেখেন স্ত্রী রচনা যাদব (Rachna Yadav) । ৫২ বছরের রচনা শালিমার বাগের বাসিন্দা। তিনি অধিবাসীদের কমিটির প্রেসিডেন্ট ছিলেন। ন্যায়বিচার পেতে লড়াই করছিলেন রচনা।

আরও পড়ুন- বিদেশে বিরাট সম্মান! ভারতীয় বংশোদ্ভূত এই ‘বিষ্ময় মহিলা’কে চেনেন?

এক সিনিয়র পুলিশ কর্তা জানিয়েছেন, ২০২৩ সালে ঘটে বীজেন্দ্র যাদব হত্যাকাণ্ডে। অভিযুক্ত ভরত যাদব সহ আরও পাঁচ ব্যক্তি। গ্রেফতার হয়েছে পাঁচ জনই তবে মূল অভিযুক্ত ভরত এখনও পলাতক। তার বিরুদ্ধে গ্রেফতারি পরোয়ানা জারি হয়েছে। বীজেন্দ্র স্ত্রী রচনাই ছিলেন এই হত্যাকাণ্ডের সবচেয়ে নির্ভরযোগ্য সাক্ষী। মামলা দুর্বল করতে ও বাকি সাক্ষীদের আতঙ্কিত করতে পরিকল্পিতভাবে রচনা যাদবকে খুন করা হয়েছে। সিসিটিভি ফুটেজ হাতে এসেছে পুলিশ। সিসি ক্যামেরায় দেখা গেছে, একটি স্পোর্টস বাইকে এসে রাস্তার মোড়ে অপেক্ষা করছিল দুই দুষ্কৃতী। রচনার মাথায় গুলি করে পালিয়ে যায় তারা। নিহত মহিলার বড় মেয়ে দাবি করেন, ভারতই তার মাকে খুন করেছে। সিসিটিভি ফুটেজ খতিয়ে দেখে দুষ্কৃতীদের খুঁজছে পুলিশ।